
IMIYALELO KUBAFUNDI:

UMBUZO 1
UMBHALO OFUNDWAYO	[20]
FUNDISISA LESI SIQEPHU ESINGEZANSI BESE UPHENDULA IMIBUZO ELANDELAYO.
	 1
			Intando Yeningi
ENingizimu Afrika, njengasemazweni omhlaba amaningi akade alandela le nqubo afana noMelika neNgilandi njalo njalo kubuswa ngentando yeningi. Phela intando yeningi isho uhulumeni okhethwa ngabantu wenze lokho okufunwa ngabantu noma intando yabantu. Abantu banelungelo lokumsusa uhulumeni osuke engasenzi lokho ayekuthembisile. Imvamisa lokho bakwenza ngevoti labo. (44)

	2
	Lolu hlobo lokubusa luqonde ekutheni yilowo nalowo muntu oyisakhamuzi kuleli unezwi ekubuseni, kumbe ekuphathweni kwalo. Lokhu kusho ukuthi labo abakhethwe ukuqhoqhobala izintambo zombuso abazenzeli okuthandwa yizinnhliziyo zabo. Ngaso sonke isikhathi kubalulekile ukuxhumana kwabo nomphakathi ukuze kuzwakale uvo lwawo. Uma ubhekisisa kahle uzothola ukuthi labo abasezikhundleni bagcina sebesebenzela umphakathi.  Umphakathi uba namandla okubaqasha, uphinde futhi ube namandla okubadiliza nakuba kunemibandela nemigomo elandelwayo.   61)

	3
	Abantu abanezwi ngokukhethwa kukaHulumeni wentando yeningi, konke lokhu kuba nokukhululeka uma ukhetho luhambe kahle. Ukuxakazisana   
nokugwavumelana akuhambisani nezimiso zentando yeningi kumbe akuyisebenzeli intando yeningi. Labo abakhethiwe kumele bakuqonde kahle lokhu abakhethelwe kona. Kumele bakubeke etafuleni lokhu abakuphathiswe wuquqaba, kudingidwe, kuze kube kufikwa esiphethweni esanelisayo. Phela igama liyazisho, ‘intando yeningi’. Nokho-ke kujwayelekile futhi kuyimvelo ukuthi kube khona idlanzana elinganeliseki ngoba okwalo kushayeka indiva. Leli dlanzana ulithola seligovuza umphakathi ukuba uvukele uhulumeni okhethwe ngentando yeningi. Nakuba umona usuka esweni ngoba bakhona nalabo abafuna ukuba ogombela kwesabo. Phela nesiZulu siyasho ukuthi: “abantu abayi nganxanye njengangamanzi”.

	4
	Ondlovukayiphikiswa abanandawo embusweni wentando yeningi. Lokho kwakubasebenzela labo ababesemandleni ngesikhathi sakudala. Abantu babelandela lokho okushiwoyo nje kuphela. Ngiyavumelana-ke nombhalo othi izikhathi ziyafika zedlule. Akufanele ukuthi labo abakhethiwe basatshwe, kumbe bashayelwe ihlombe nakuba inqola abayishayelayo isiyophonseka esihluthu. Limele libonakale izulu nomhlaba elathenjiswa abantu ngaphambi kokhetho, uma kungenjalo kusuke kukhona okushaya amanzi. Akukuhle ukuthi kube nabantu abaziqhelelanisa nokhetho. Laba bantu basuke bezigwaze ngowabo. Bathi besuka bakhala ngohulumeni bebe bazi kahle kamhlophe ukuthi abazange bamvotele uhulumeni. Yebo, kona kuyilungelo labo kodwa kungaba umqondo omuhle ukuthi uwonkewonke abe yingxenye yesisekelo senkululeko nokuphelelisa kwesithunzi somuntu walapha eNingizimu Afrika. Ilungelo lakho njalo liyakukhulumela futhi likumele musa ukuduba uma izinto zingahambi kahle. Esikhathini sanamuhla abantu baseNingizimu Afrika baphila ngaphansi kwayo intando yeningi futhi iyababusa ngoba banezwi. Ukuthola inkululeko kwabayinto enkulu yingakho engekho noyedwa ofisa ukuphindela emuva engcindezelweni.

	
	

	
5
	Lilonke kubalulekile ukuba sizihlanganise nokwenzeka ezweni lethu singasongi izandla. Lokhu siyokwenza ngokuba sivote ukuze intando yeningi ihlale ibusa. Vuka Afrika kube intando yeningi.  [351]
Icashunwe encwadini yokulekelela othisha  Qeqesha ibanga 7-9, 2022



IMIBUZO
1.1 Nikeza amazwe amabili ngaphandle kweNingizimu-Afrika abalwe esiqeshini abusa ngentando yeningi. Bhekisa impendulo yakhi nesigabeni soku-1.     		 
a) __________________________________________________________	(1)
b) __________________________________________________________	(1)
1.2 Yini intando yeningi ngokwale ndaba?  						(2)
______________________________________________________________________________________________________________________________________
1.3 Chaza kafushane ukuthi ngonjani umuntu oyisakhamuzi ngokwale ndaba.	(2)
______________________________________________________________________________________________________________________________________
1.4 Nikeza okungefani mayelana nokuphatha kwakuqala nokwamanje ngokwale ndaba.											(2)
______________________________________________________________________________________________________________________________________
1.5 Chaza imbangela yokuba abantu bangazihlanganisi nokuvota.			(2)
______________________________________________________________________________________________________________________________________
1.6 Iyini inhloso yombhali ngokusibhalela le ndaba?					(2)
______________________________________________________________________________________________________________________________________
1.7 Ucabanga ukuthi kuba namphumela muni uma abasemagunyeni bengasazifezi izethembiso zabantu.									(2)
______________________________________________________________________________________________________________________________________
1.8 Abantu basakuthokozela yin ukuyovota? Yebo/ chabo, sekela impendulo yakho.												(3)
______________________________________________________________________________________________________________________________________
1.9 Chaza lesi sisho esisendabeni. Ukushaya indiva.					(2)
___________________________________________________________________
1.10 Oneminyaka emingaki umuntu onelungelo lokuyovota.				(1)       
________________________________________________________________[20]

UMBUZO 2
UMBHALO OBUKWAYO	[10]
BUKA LEZI ZITHOMBE EZILANDELAYO BESE UPHENDULA IMIBUZO.
[image: ][image: ]
          ISITHOMBE 1				ISITHOMBE 2

                                                                                                                                                    
IMIBUZO
2.1 Nikeza isihloko salo mbhalo obukwayo.						(1)
_________________________________________________________________________
2.2 Bangaki abantu besifazane esithombeni sokuqala?				(1)
_________________________________________________________________________
2.3 Chaza kafushane ukuthi kwenzekani esithombeni sokuqala nesesibili.		(2)	
______________________________________________________________________________________________________________________________________
2.4 Bangaki sebebonke abantu abasesithombeni sokuqala?				(1)
___________________________________________________________________
2.5 Intando yeningi inamthelela muni kulokhu okubona ezithombeni ezingenhla? Bala kube kubili.										(2)
______________________________________________________________________________________________________________________________________
2.6 Esithombeni sesibili ucabanga ukuthi baphuma kuphi laba bantu?		(1)
___________________________________________________________________

2.7 Shono ubungozi bokusebenzisa uphuzo oludakayo.				(2)
___________________________________________________________________
                                                                                                                 [10]
UMBUZO 3
UKUFINGQA
Funda le ndaba elandelayo bese uyayifingqa uyibeke ngawakho amagama. Amagama angama-70-80.
Amanzi Nogesi Kumba Eqolo
Umphakathi waseZintwenu uthukuthele uyaqhuma ngentengo yamanzi nogesi okumb’ eqolo. Ufune umhlangano ophuthumayo ukuzobhunga ngale nsambatheka yamanzi anyuka mihla kwasa, kanti kwabaningi ikati lilala eziko.Kwathi nje kusa kwezwakala ngombhobho umemezela wona lomhlangano, njengendlela ejwayelekile uma kubizwa umhlangano ophuthumayo. Abaningi base bewulindele lo mhlangano ngoba abantu kade babefakana imilomo ngalolu daba lokubiza kwamanzi nogesi lapho behlangana khona. Abanye sebeke balibikela nekhansela ngale nkinga, langayithathela phezulu. Bavutha nje sebethole izincwadi ezivela kumasipala zibabikela ngokuvalwa kwamanzi uma bengezi ukuzokhokha. Into ebaxake kakhulu, izitatimende zisho ezinkulu izikweleti.
Abanye-ke njalo bebekhokha njalo ngenyanga. Kukhona futhi labo abadla ngandoda, asebenezinyanga bagcina ukuyokhokha. Likhona nedlanzana eliyizinyokanyoka. Abazi noma liyaphuma noma liyashona. Bona-ke bahamba nomshungu hhayi ngoba ibathinta ngqo le ndaba yokwenyuka kwamanani. Laba bangamaqili oqobo. Lesi senzo basenza umshoshaphansi. Kuthi noma kukhona abayikhulumela phansi le ndaba, iphelele ezeni nje ngoba akekho onesiqiniseko. Futhi-ke uma ungawuvali umlomo, uzobathola abazokusiza bakufundise ukuthi uvalwa kanjani.
Ikhansela lendawo uZikode, lathi “Thina njengomasipala sizamile ukugcina amanani ephansi iminyaka emihlanu edlule”. Waqhubeka wathi unengcindezi ngoba abanye bomphakathi basebenzisa wona amanzi nogesi ngaphandle kwenhlawulo.
Ompompi laba bayazigxagxazela nje, okwenza amalitha amaningi amanzi aphelele emhlabathini. Awethu amapayipi awuhlobo oseluludala, amanye anezimbobo ezivuzisa amanzi. Ikhansela linxuse kakhulu ukuba lo mphakathi ubambisane nomasipala kongiwe amanzi. Lichaze nokuthi kuhle umphakathi wehlise leli zinga lokusebenzisa amanzi nogesi. Labo abanezingadi bagqugquzelwe ukuba basebenzise amanzi omfula onqamula kule ndawo, bonge lawa ompompi. Licele ukuba libikele umasipala ngabo bonke ompompi abavuzayo. Licela ukuba umphakathi uzikhandele ompompi abasemagcekeni ngoba umasipala akangene kubo. Abanye basebenzisa amanzi ukuvula izindawo zokugezela izimoto. Nakho ukunisela izingadi namagceke ngamanzi kaMasipala kuyamosha kuhle bazikhandele awabo.Umphakathi noma ulizwile ikhansela kodwa awenelisekanga ngoba icala selembule ingubo langena. Yini abazoyenza njengoba sebenqunyelwe ugwayi katiki? Zizothathwaphi lezizumbulu zemali? Namanzi bayawudinga, abakwazi ukuphila ngaphandle kwawo. [280] [Icashunwe encwadini IsiZulu Sethu, Ibanga 7]
___________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________________________________________________
	Okuzobhekwa
	1
	2

	1. Ukulandela indlela yokufingqa.

UMBUZO 4
IZAKHIWO NEZIMISO ZOKUSETSHENZISWA KOLIMI ENGQIKITHINI [20]
4.1 Funda lesi siqeshana bese uphendula imibuzo
	IMlamuli yisikole esikhulu esakhiwe endaweni yasemakhaya. Sipendwe ngombala omuhle. Sinabadlali abaningi bebhola lezinyawo. Iqembu likanobhutshuzwayo liholwa uthisha omusha uMnu. Zwane. Akayifuni nalapho ihambe khona into embi kubadlali bakhe. Ngaleli sonto babelungiselela ukudlala nesikole esidala kwezikanobhutshuzwayo, esiyingozi futhi ngoba phela sibophele abadlali abade ekubeni kanti leli likaMangethe lona iqembu lakhiwe abafana abancane , abafushane futhi ngethambo. Kodwa-ke ubaqinisa ngokuthi nje akakhathali noma ngabe sebenqobe izinkomishi ezingakiabafana baseMalahleni kodwa lo mdlalo abaya kuwona bazowunqoba ngamagoli amabili noma amathathu.
[IsiZulu Esicwengekile, Ibanga 7] 



IMIBUZO
4.1. Tomula isiphawulo esisemushweni wokuqala.					(1)
___________________________________________________________________
4.2 Yakha umusho ngegama olitomulile eliyisiphawulo.				(2)
______________________________________________________________________________________________________________________________________
4.3 Khulisa leli gama elilandelayo.							(1)
Iqembu
___________________________________________________________________
4.4 Nikeza igama eliphikisana naleli 							(1)
Esidala_____________________________________________________________
4.5 Bhala leli gama elifinyeziwe uMnu. Ngokugcwele bese wakha ngalo umusho oqondile.                                                                        				(2)
___________________________________________________________________
4.6 Phinda ubhale lo musho ube senkathini yamanje.				        (2)
Umphakathi wawulalele ikhansela libabikela ngezentuthuko endaweni yabo.
______________________________________________________________________________________________________________________________________
4.7 Fakela izimpawu zokuloba kulesi sigatshana esilandelayo.			(3)
	Habe UPosana useshaye wachitha Sizokwenzenjani manje


___________________________________________________________________
4.8 Guqula lo musho ube yinkulumo-ngqo.						(2)
UNolwazi ubuza ukuthi ilondolozwa kuphi imali yesitokofela?
___________________________________________________________________
4.9 Chaza lesi saga esilandelayo.							           (2)
Inxeba lendoda alihlekwa.
___________________________________________________________________
4.10 Emushweni ongezansi khipha igama elidwetshelwe ufake isabizwana soqobo 
UPosana useshaye wachitha.								(1)
___________________________________________________________________
4.11 Shono ukuthi hlobo luni lwesichasiso esidwetshelwe emushweni ongezansi.
Ikhansela lababikela ngentuthuko endaweni yabo.					(1)
___________________________________________________________________
4.12 Chaza lesi sisho esilandelayo bese wakha ngaso ngqo umusho omuhle.							     (2)
Usabuyisa ingqondo.
______________________________________________________________________________________________________________________________________
                                                                                                                [20]
[ISAMBA 60]

